СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя „Биовет“ АД- Клон Разград инвестиционно предложение за „Изграждане на нова сграда в Производствен участък „Гранулиране и смесване“ към Обособено производство 6 (ОП 6) в съществуваща инсталация за производство на основни фармацевтични продукти, вкл. фуражни добавки, хранителни добавки, премикси и козметични продукти“ с местоположение: поземлен имот с идентификатор 61710.503.6305 по кадастралната карта и кадастралните регистри на гр. Разград, представлява разширение на инвестиционно предложение по Приложение № 1 към чл. 92, т. 1 на ЗООС (позиция в точка 6, буква „д“) и на основание чл. 93, ал. 1, т. 3 на Закона подлежи на процедура за преценяване на необходимостта от извършване на оценка на въздействието върху околната среда (ОВОС). 

           Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО 1691/26.04.2017 г.
Копие на писмото е изпратено в Община Разград и Изпълнителната Агенция по околна среда. 
